อดีตผู้ช่วยผู้ใหญ่บ้านหญิงเสียชีวิตจากเหตุระเบิดภายในบ้านพักที่ใช้เป็นสถานที่ในการผลิตพลุ ดอกไม้ไฟ รายนี้ เปิดเผยขึ้นเมื่อเวลา 14.00 น.วันที่ 20 กรกฎาคมร.ต.อ.โสภณ สารสุวรรณ ร้อยเวรสภ.อ.ไชโย จ.อ่างทอง รับแจ้งเกิดเหตุโรงงานทำพลุระเบิดมีผู้เสียชีวิต 1 ราย ที่บริเวณบ้านเลขที่ 39/2 หมู่ 1 ต.ชัยฤทธิ์ อ.ไชโย จ.อ่างทอง หลังรับแจ้งจึงรุดไปตรวจสอบพร้อมด้วย พล.ต.ต.ภาณุรัตน์ มีเพียรผบก.ภ.จว.อ่างทองพ.ต.อ.อำนาจ จันทร์เจริญ ผกก.สภ.อ.ไชโย พ.ต.ท.วิจิต ชะเอม รอง ผกก.(สส.) สภ.อ.ไชโย เจ้าหน้าที่วิทยาการภ.จว.อ่างทอง นายธวัชชัย บัวทอง นายกเทศมนตรีเทศบาลตำบลจรเข้ร้อง อ.ไชโย และเจ้าหน้าที่กู้ภัยวีอาร์อ่างทองที่เกิดเหตุเป็นบ้านปูนชั้นเดียว เนื้อที่กว่า 30 ตารางวา ตัวบ้านได้รับความเสียหายพังทั้งหลัง เหลือแต่โครงเหล็กและผนังปูนบางส่วนขณะเดียวกัน แรงระเบิดยังทำให้เศษบ้านที่พังกระเด็นไปไกลเกือบ 200 เมตร จนไปถูกบ้านข้างเคียงเสียหายจำนวนหนึ่ง
บ้านปูนชั้นเดียวที่พังกระเด็นไปไกลเกือบ 200 เมตร จนไปถูกบ้านข้างเคียงความเสียหายจํานวนหนึ่ง อยู่ที่จังหวัดใด 
อ่างทอง